钦定古今图书集成/理学汇编/文学典/第103卷 > 蒋山卿
## 钦定古今图书集成/理学汇编/文学典/第103卷 > 蒋山卿

按《列朝诗集》，“山卿字子云，仪真人。正德甲戌进士。授
工部主事。谏南巡，拜杖，谪南京前府都事。嘉靖改元，
复官，历刑部郎中。出知河南府，改浔州，再改南宁。时
有诏讨思田土官岑猛，调度军兴，以功进广西参政。
总督林富雅重其才略，拟以方镇擢用，竟坐谗言罢。”
其诗集《自序》谓“髻年学诗，弱冠渡江，见东吴顾吏部”、
宝应朱户曹，教以读汉、魏、晋、宋、唐人之诗。年二十九
举进士，始与同年亳州薛蕙研工古作。顾华玉序其
诗，以为“天才溢发，可歌可感，使将来者见之，则凡饾
饤其字雕刻其文艰深其思拗曲，其体不发于情，而
并气格音节亡之者，皆可怛然省矣。”以其时考之，子
云之诗，发源于全陵，成就于亳州。主于学，唐不为剿
杜，其亦生于《北郡》之后，而不堕其云雾者与？